**Oberschöneweide** er en ortsteil i Berlins bydel Treptow-Köpenick og var i sin tid et av de viktigste industriområder i Tyskland. Ortsteilens historie er nært forbundet med AEG som ble grunnlagt på stedet i 1887 og siden utviklet seg til en verdensomspennende virksomhet.

Navn
----

*Weide* er tysk for *beitemark* eller *gressgang*. Navnet *Schöne Weyde* (*schön* er tysk for *vakker*) blir nevnt første gang i 1598 i en reisebeskrivelse av kurfyrst Joachim II av Brandenburg. Reisebeskrivelsen gjaldt en utstrakt slette på Sprees venstre side. Betegnelsen Schöneweide ble i årene som fulgte brukt om begge sider av Spree. Oberschöneweide *(Øvre S.)* ligger på høyre side av Spree, mens Niederschöneweide *(Nedre S.)* er navnet på orsteilen på venstre side av elven.

Historie
--------

Den første kjente bygning på stedet var *Quappenkrug*, en kro oppkalt etter eieren Quappe, som også hadde åker- og fedrift på eiendommen. 
Kroen lå langs landeveien mellom de to på det tidspunkt selvstendige byene Berlin og Köpenick. Eiendommen ble i 1814 kjøpt av Oberfinanzrat (overfinansråd) Reinbeck og i løpet av hans eiertid ble den utbygget til å bli et mindre slott. Gården fikk navnet *Wilhelminenhof* etter finansrådens hustru og var i mange år et populært utfluktssted for Berlins befolkning. 

AEG fullførte i 1890 byggingen av sin første fabrikk i Oberschöneweide og utvidet deretter raskt sin virksomhet i årene frem til den første verdenskrigen. I Oberschöneweide fantes blant annet AEGs produksjon av batterier og kabler, samt bilfabrikken NAG som var eid av et av AEGs datterselskaper. Videre ble oppført Tysklands første elektrisitetsverk for vekselstrøm.

I 1920 ble området en del av Stor-Berlin. De mange fabrikkene og den sterke arbeiderbevegelsen i området gjorde at SPD fikk et fotfeste under Weimarrepublikken. Motstandsbevegelsen under nasjonalsosialismen og den andre verdenskrigen hadde også sterke røtter i Oberschöneweide.

Etter 1945 og Tysklands gjenforening i 1990 lå Oberschöneweide i Øst-Berlin og dermed DDR. AEG og en rekke av de øvrige industriforetakene fortsatte derimot sin produksjon i Vest-Tyskland. Mellom 1956 og 1990 lå det statlige radiohuset til DDR i Nalepastrasse i Oberschöneweide.

Etter gjenforeningen i 1990 ble mange av industrilokalene i Oberschöneweide stående tomme, idet de statlige foretakene fra DDR ble nedlagt. AEGs lokaler blir fra 2006 brukt av Hochschule für Technik und Wirtschaft Berlin (HTW), med omkring 10 000 studenter.

Bilder
------

* Utfluktsstedet Wilhelminenhof i Oberschöneweide. Postkort fra 1901.  Foto: W. SchroederUtfluktsstedet Wilhelminenhof i Oberschöneweide. Postkort fra 1901.  Foto: W. Schroeder
* Bygningen til bilfabrikken NAG i Ostendestrasse 1-6. Foto: Lienhard SchulzBygningen til bilfabrikken NAG i Ostendestrasse 1-6. Foto: Lienhard Schulz
* Technologie- und Gründerzentrum Spreeknie (TGS) i OstendestrasseTechnologie- und Gründerzentrum Spreeknie (TGS) i Ostendestrasse
* Damplokomotiv Lowa i Berlin parkjernbaneDamplokomotiv Lowa i Berlin parkjernbane

Kjente personer fra Oberschöneweide
-----------------------------------

* Emil Rathenau, grunnlegger av AEG.
* Walter Rathenau, utenriksminister i Weimarrepublikken.

Se også
-------

* Kindl-Bühne Wuhlheide

Eksterne lenker
---------------

* (en) Berlin-Oberschöneweide – kategori av bilder, video eller lyd på Commons Rediger på Wikidata

* (en) Berlin-Oberschöneweide – galleri av bilder, video eller lyd på Commons Rediger på Wikidata
* Oberschöneweide på Berlins offisielle nettside Besøkt 17. juni 2012

Portal: Tyskland

| * v
* d
* r
Ortsteiler i Berlins bydel Treptow-Köpenick |
| --- |
| Stadtwappen Berlin | 
* Adlershof
* Altglienicke
* Alt-Treptow
* Baumschulenweg
* Bohnsdorf
* Friedrichshagen
* Grünau
* Johannisthal
* Köpenick
* Müggelheim
* Niederschöneweide
* Oberschöneweide
* Plänterwald
* Rahnsdorf
* Schmöckwitz

 | Bezirkswappen Treptow-Köpenick |

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |